Ossoliński

Ossoliński 	Ossoliński
 	
 	
Klan: 	Topór (med øksen)
Etnicitet: 	Temerisk
Etymologi: 	Ossolin gods
Relaterede familier:	Grabowski, Tarło, Tęczyński, Trepka, Zabiełło
Ejendomme: 	Chyrów gods, Krzyżtopór borg, Ossolin gods, Ossoliński palads, Rejowiec gods, Sambor gods, Sterdyń borg
Ossoliński er navnet på en en familie af adelige temeriske magnater, der hører til blandt kongerigets allerrigeste og mest indflydelsesrige landbesiddere. Familien har sin oprindelse i landsbyen Ossolin i det Øvre Temerien og optræder første gang i de historiske annaler i begyndelsen af 800-t. 4E. Den anvender topór-klanens våbenskjold – et af de ældste og mest sagnomspundne i temerisk-redanisk heraldik.
Slægten er blevet rig på sine mange saltminer og glaspusterier, og for sin kontrol med handel og håndværk i store dele af det sydvestlige Temerien. Den er berømt for sin kærlighed og støtte til kunst og storslåede arkitektoniske konstruktioner. Af særlig betydning er familiens imponerende og sindrigt indrettet borg – Krzyżtopór i Inowrocław vojvodskab – der ifølge iagttagere er blandt de største i den ganske verden. Det fortælles, at det tog et vældigt mandskab af mennesker, gnomer, dværge og overnaturlige kræfter fyrretyve år at bygge, og at arkitekten er muret inde i for at bevare dens dybe hemmeligheder. Et andet vigtigt bygningsværk er Józef Augustyn Ossolińskis berømte ‘Ossolineum’ i Wrocław – et kombineret bibliotek, akademi og tempel helliget Verena.
== Berømte medlemmer ==
* Jakub Chwalibóg Ossoliński (48 – 139 5E), vojvode af Inowrocław, der påbegyndte konstruktionen af Krzyżtopór i 100 5E og døde året inden dens færdiggørelse.
* Józef Augustyn Ossoliński (133 – 205 5E), fritænkende kansler for Temerien, uddannet ved universiteterne i Avellino og Nuln og grundlægger af Ossolineummet i Wrocław.
* Krzysztof Vestibor Ossoliński (229 5E –), vojvod af Inowrocław og kendt for sin exceptionelle skønhed og nærhed til elverfolk, navngivet “Venstre” Krzysztof for at skelne ham fra halvfætteren felthétman “Højre” Krzysztof.
* Krzysztof Antoniusz Ossoliński (241 5E –), storkastellan og felthétman for Temerien, navngivet “Højre” Krzysztof for at skelne ham fra halvfætteren vojvod “Venstre” Krzysztof.
Category:Magnateria
Category:Temerien/Redanien
Category:Temerien
Category:Adelshuse